এদুয়ার মেন্দি
এদুয়ার অজোক মেন্দি (ফরাসি: Édouard Mendy; জন্ম: ১ মার্চ ১৯৯২; এদুয়ার মেন্দি নামে সুপরিচিত) হলেন একজন ফরাসি-সেনেগালীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং সেনেগাল জাতীয় দলের হয়ে গোলরক্ষক হিসেবে খেলেন। মেন্দি ২০১৮ সালে সেনেগালের হয়ে আন্তর্জাতিক পর্যায়ে অভিষেক করেছেন; সেনেগালের জার্সি গায়ে তিনি এপর্যন্ত ২৯ ম্যাচে অংশগ্রহণ করেছেন।